Title: Mestská časť Bratislava - Rača, Kubačova 21, 831 06 Bratislava
Author: Sekretariát prednostu
Last saved by: lorencova
Company: Mestská časť Bratislavy-Rača
Document comments: Filtr T602 id:

Všeobecne záväzné nariadenie
č.3/2002 
Mestskej časti Bratislava - Rača
o dani z nehnuteľností na území mestskej časti pre rok 2003

Miestne zastupiteľstvo Bratislava Rača v zmysle par. 6. ods. 1 zákona SNR č. 369/1990 Zb. o obecnom zriadení, v zmení neskorších zmien a zákona SNR 377/90 Zb. o hl. meste SR Bratislave, zákona SNR č. 317/1992 Zb. o dani z nehnuteľností, v znení zák. NR SR č. 87/1993 Z.z., zák. NR SR č. 159/1993 Z.z., zák. NR SR 317/1993 Z.z., zák. NR SR 279/1995 Z.z., a zák. NR SR 74/1997 Z.z., 329/1997 Z. z. sa uznieslo na tomto Všeobecne záväznom nariadení :

§ 1
Úvodné ustanovenia

1/ Mestská časť Bratislava - Rača ako správca dane z nehnuteľností uplatňuje zákon prostredníctvom všeobecne záväzného nariadenia, ktoré je záväzným predpisom pre vyrubovanie a vymáhanie:

 a/ dane z pozemkov
 b/ dane zo stavieb
 c/ dane z bytov a nebytových priestorov
 
2/ Podľa tohoto všeobecne záväzného nariadenia podliehajú zdaneniu  všetky nehnuteľnosti na území mestskej časti Bratislava - Rača.  Zdaňujú sa všetky pozemky na území mestskej časti, ktoré nie sú oslobodené od dane a všetky stavby spojené so zemou pevným základom, na ktoré bolo vydané kolaudačné rozhodnutie alebo také stavby a ich časti, ktoré sa skutočne užívajú a nie sú oslobodené od dane. Na daňovú povinnosť nemá vplyv skutočnosť, že sa stavba prestala užívať. Na účely tohto zákona sa stavbami rozumejú stavby, ktoré majú jedno alebo viac nadzemných podlaží a to:

a/ stavby na bývanie
b/ chaty na individuálnu rekreáciu
c/ garáže
d/ objekty slúžiace na podnikateľské a zárobkové činnosti
e/ ostatné stavby
f/ byty a nebytové priestory

§ 2
Daň z pozemkov

Základné ročné sadzby dane z pozemkov v zmysle § 6 ods.6 zákona č. 317/1992 Zb. a doplňujúcich predpisov sa určujú takto :

a/ ročná sadzba dane z pozemkov u ornej pôdy, chmeľníc, viníc, ovocných sadov sa určuje vo výške 0,75 % zo základu dane. Základom dane z pozemkov je cena pôdy určená vynásobením skutočnej výmery pozemkov m^2 a ceny pôdy určenej za m^2 odvodenej od bonitovaných pôdne - ekologických jednotiek podľa platných cenových predpisov. 
Výsledná ročná sadzba pri bonite pôdy 4,27 je 0,032 Sk/m^2.

b/ ročná sadzba dane z pozemkov, trvalých trávnych porastov a u lesných pozemkov, na ktorých sú hospodárske lesy, ochranné lesy, v ktorých sa uskutočňuje ťažba dreva, rybníky s chovom rýb a ostatné hospodársky využívané vodné plochy sa určuje vo výške 0,25 % zo základu dane. Základom dane z pozemkov je cena pôdy určená vynásobením skutočnej výmery pozemkov v m^2 a ceny pôdy určenej za 1 m^2 odvodenej od bonitovaných pôdno-ekologických jednotiek podľa platných cenových predpisov.
 Výsledná ročná sadzba pri bonite pôdy 4,27 je 0,011 Sk/m^2.

c/ základná ročná sadzba dane z pozemkov za každý i začatý m^2 u záhrad, zastavaných plôch a nádvorí je 0,10 Sk/m^2, upravená ročná sadzba je 0,11 Sk/m^2 x koeficient 4,5.
Výsledná ročná sadzba je 0,50 Sk/m^2.

d/ základná ročná sadzba u ostatných plôch v obci s výnimkou stavebných pozemkov i za každý začatý m^2 je 0,10 Sk/m^2, upravená ročná sadzba je 0,20 Sk/m^2 x koeficient 4,5.
Výsledná ročná sadzba je 0,90 Sk/m^2.

 e/ základná ročná sadzba u ostatných plôch mimo obce s výnimkou stavebných pozemkov i za každý začatý m^2 je 0,10 Sk/m^2, upravená ročná sadzba je 0,20 Sk/m^2.
Výsledná ročná sadzba je 0,20 Sk/m^2.

 f/ základná ročná sadzba dane zo stavebných pozemkov je za každý i začatý m^2 pozemku 1,- Sk/m^2. Upravená ročná sadzba je 2,- Sk/m^2 x koeficient 4,5.
Výsledná ročná sadzba je 9,00 Sk/m^2.

§ 3
Daň zo stavieb

Ročná sadzba dane zo stavieb je za každý i začatý m^2 zastavanej plochy.

 a/ základná ročná sadzba dane za obytné domy a za ostatné stavby tvoriace príslušenstvo hlavnej stavby je 1,- Sk/m^2 x koeficient 4,5. Základná sadzba dane sa zvyšuje pri viacpodlažných stavbách o 0,75 Sk/m^2 za každé ďalšie nadzemné podlažie.
Výsledná ročná sadzba je 4,50 Sk/m^2.

Sadzba dane vypočítaná podľa predchádzajúcich odsekov sa zvyšuje o 10,- Sk za každý m^2 podlahovej plochy bytového a nebytové ho priestoru slúžiaceho na podnikateľskú, alebo zárobkovú činnosť s výnimkou poľnohospodárskej prvovýroby.

b/ základná ročná sadzba za stavby rekreačných a záhradkárskych chát a domčekov na individuálnu rekreáciu je 3,- Sk/m^2, upravená ročná sadzba je 3,77 Sk/m^2 x koeficient 4,5.
Výsledná ročná sadzba je 17,00 Sk/m^2.

c/ základná ročná sadzba pre samostatne stojace garáže a za samostatné stavby hromadných garáží a stavby určené alebo používané na tieto účely postavené mimo obytných domov je 4,- Sk/m^2, upravená ročná sadzba je 3,50 Sk/m^2 x koeficient 4,5.
Výsledná ročná sadzba je 15,75 Sk/m^2.

d/ základná ročná sadzba pre stavby poľnohospodárskej prvovýroby, skleníkov, stavby využívané na skladovanie vlastnej poľnohospodárskej výroby, stavby pre lesné a vodné hospodárstvo vrátane zariadení na ochranu pred povodňami s výnimkou stavieb na skladovanie a administratívu je 1,- Sk/m^2 x koeficient 4,5.
Výsledná ročná sadzba je 4,50 Sk/m^2.

e/ základná ročná sadzba za priemyselné stavby a stavby slúžiace energetike, stavby slúžiace stavebníctvu, s výnimkou stavieb na skladovanie a administratívu je 5,- Sk/m^2, upravená ročná sadzba 10,- Sk/m^2 x koeficient 4,5.
Výsledná ročná sadzba je 45,00 Sk/m^2.

f/ základná ročná sadzba za stavby na ostatnú podnikateľskú a zárobkovú činnosť, skladovanie a administratívu je 10,- Sk/m^2, upravená ročná sadzba je 20,-- Sk/m^2 x koeficient 4,5. Pri administratívnych budovách, ktoré slúžia aj na iné účely, sa uplatní táto sadzba dane, ak sa budova využíva prevažne na administratívne účely.
Výsledná ročná sadzba je 90,00 Sk/m^2.

g/ základná ročná sadzba za ostatné stavby je 3,- Sk/m^2, upravená ročná sadzba je 4,- Sk/m^2 x koeficient 4,5.
Výsledná ročná sadzba je 18,00 Sk/m^2.

Základné sadzby podľa bodu b/ až bodu g/ sa zvyšujú pri viacpodlažných stavbách o 0,75 Sk/m^2 za každé ďalšie nadzemné podlažie.

§ 4
Daň z bytov

Ročná sadzba dane z bytov je za každý i začatý m^2 podlahovej plochy bytu a nebytového priestoru v bytovom dome, spoločných častí bytového domu alebo spoločných zariadení bytového domu.

a/ základná ročná sadzba dane z bytu, nebytového priestoru, spoločných častí a spoločných zariadení bytového domu je 1,- Sk/m^2 x koeficient 4,5.
Výsledná ročná sadzba je 4,50 Sk/m^2.

b/ základná ročná sadzba dane z nebytového priestoru, ktorý sa využíva na podnikateľskú činnosť, inú zárobkovú činnosť alebo na prenájom je 1,- Sk/m^2, upravená ročná sadzba je 1,50 Sk/m^2 x koeficient 4,5.
Výsledná ročná sadzba je 6,75 Sk/m^2.

c/ základná ročná sadzba za spoločné zariadenia alebo spoločné časti bytového domu je 1,- SK/m^2 x koeficient 4,5.
Výsledná ročná sadzba je 4,50 Sk/m^2.

Sadzba dane vypočítaná podľa predchádzajúcich odsekov sa zvyšuje o 10,-Sk za každý m^2 podlahovej plochy bytu a nebytového priestoru v bytovom dome, spoločných zariadení alebo spoločných častí bytového domu, ktoré sa využívajú na podnikateľskú činnosť, inú zárobkovú činnosť, alebo prenájom.

§ 5
Spôsob platenia a vymáhania platieb

Spôsob platenia dane z nehnuteľností stanovujú zákony č.511/92 a 317/92 Zb. a doplňujúce predpisy.
Ak daňový subjekt nezaplatí daň včas alebo vôbec správca dane postupuje nasledovne:
-	vyzve daňovníka- platiteľa zaplatiť daň v náhradnej lehote
-	vystaví penalizačnú faktúru
-	odovzdá   podklady na vymáhanie  nedoplatku súdnou cestou právnemu oddeleniu
-	keďže samotné platobné výmery  sú  v zmysle  príslušných právnych noriem  titulom zakladajúcim  na  výkon rozhodnutia , právne oddelenie MČ podáva  návrh na  príslušný súd

§ 6
Daňové úľavy
 	V zmysle § 12 zák. 317/1992 Zb. o dani z nehnuteľností a doplňujúcich predpisov môžu byť poskytnuté daňové úľavy vo výške 50% až 100% z vypočítanej dane .
a/ na stavby, v ktorých bol zmenený systém vykurovania z pevných palív na plyn, elektrickú energiu, alebo systémy využívajúce obnoviteľné zdroje energie na ohrev /solárna, veterná energia, biomasa/ ak sa v dôsledku týchto zmien výrazne znížila spotreba energie - jednorazovo odpustiť v roku realizácie,
 b/ na obytné domy a byty vo vlastníctve sociálne odkázaných občanov, držiteľov výmeru na invalidný dôchodok, držiteľov preukazov ZŤP a ZŤP/S, ako aj prevažne alebo úplne bezvládnych občanov, samostatne žijúcich občanov starších ako 70 rokov, ktoré slúžia výlučne na ich trvalé bývanie.
 c/ na garáže vo vlastníctve držiteľov výmeru na invalidný dôchodok, držiteľov preukazov ZŤP a ZŤP/S, ako aj prevažne alebo úplne bezvládnych, ktoré slúžia pre ich vlastné motorové vozidlo používané výlučne na ich dopravu.
 d/ od dane z bytov sú oslobodené na 5 rokov byty v bytovom dome od roku nasledujúceho po nadobudnutí vlastníctva bytu, oslobodenie sa vzťahuje len na prvého vlastníka alebo osobu jemu blízku, ak sa nevyužívajú na podnikateľskú činnosť, alebo na prenájom.

§ 7

Fyzická alebo právnická osoba, ktorej vzniká, alebo zaniká daňová povinnosť je povinná do 30 dní oznámiť túto skutočnosť správcovi dane. Za nesplnenie tejto povinnosti správca dane uloží pokutu fyzickej osobe najviac 500,- Sk a právnickej osobe najviac 5.000,- Sk.
§ 8
Splnomocňovacie ustanovenie

1/ Mestská časť Bratislava - Rača splnomocňuje starostu Mestskej časti Bratislava - Rača, aby rozhodol v individuálnych prípadoch o udelení úľavy z dane v zmysle § 6 Všeobecne záväzného nariadenia.

2/ Pri vzniku pochybnosti, či nejakú vec treba považovať za stavbu podľa tohto zákona rozhodne o tom správca dane po prerokovaní s príslušným orgánom štátnej správy, prípadne s Ministerstvom financií SR po prerokovaní s Ministerstvom životného prostredia SR.

§ 9
Záverečné ustanovenie

1/ Zmeny a doplnky tohoto všeobecne záväzného nariadenia možno urobiť iba Všeobecne záväzným nariadením.

2/ Všeobecne záväzné nariadenie bolo schválené Miestnym zastupiteľstvom Bratislava - Rača, dňa  26.11.2002.

3/ Všeobecne záväzné nariadenie nadobúda účinnosť dňom 1. 1. 2003 a týmto dňom stráca platnosť VZN č. 4/2001.

 						          RNDr. Pavol  B i e l i k, CSc.
                                                                               starosta mestskej časti
                                                                                    Bratislava-Rača
VZN č.3/2002 
Vyvesené dňa : 01.12.2002 
Zvesené dňa :   08.01.2003